Komission direktiivi 91/269/ETY, annettu 30 päivänä huhtikuuta 1991, räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY mukauttamisesta tekniikan kehitykseen



Virallinen lehti nro L 134 , 29/05/1991 s. 0051 - 0055

Suomenk. erityispainos Alue 13 Nide 20 s. 0111

Ruotsink. erityispainos Alue 13 Nide 20 s. 0111



KOMISSION DIREKTIIVI, annettu 30 päivänä huhtikuuta 1991, räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY mukauttamisesta tekniikan kehitykseen (91/269/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY(1), sellaisena kuin se on viimeksi muutettuna direktiivillä 88/35/ETY(2), ja erityisesti sen 7 artiklan, sekä katsoo, että tekniikan kehityksen nykyinen tila huomioon ottaen nyt on tarpeen mukauttaa direktiivin 82/130/ETY liitteessä A tarkoitettujen yhdenmukaistettujen standardien sisältöä, direktiivin 82/130/ETY antamisen jälkeen saadut kokemukset huomioon ottaen on tarkoituksenmukaista muuttaa sen liitettä C, edellä tarkoitettujen laitteiden laatu huomioon ottaen on tarpeen säätää siirtymäajasta, jotta teollisuus voi mukautua standardeihin tehtyihin muutoksiin, ja tässä direktiivissä säädetyt toimenpiteet ovat kaivos- ja muun vuoriteollisuuden turvallisuus- ja terveyskomission rajoitetun komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiiviä 82/130/ETY seuraavasti: 1 Korvataan liite A ja C tämän direktiivin liitteessä olevalla liitteellä A ja C. 2 Muutetaan liitettä B tämän direktiivin liitteessä olevan liitteen B mukaisesti. 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1992 ja ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat kansalliset säännökset toimitetaan kirjallisina komissiolle. 2 Jäsenvaltioiden on kuitenkin 31 päivään joulukuuta 2009 saakka jatkettava direktiivin 82/130/ETY 4 artiklassa säädettyjen toimenpiteiden soveltamista sellaisten laitteiden osalta, joiden on osoitettu olevan yhdenmukaistettujen standardien mukaisia direktiivin 82/130/ETY 8 artiklassa tarkoitetulla vaatimustenmukaisuustodistuksella, jos todistus on annettu ennen 1 päivää tammikuuta 1993. 3 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä huhtikuuta 1991. Komission puolesta Vasso PAPANDREOU Komission jäsen (1) EYVL N:o L 59, 2.3.1982, s. 10 (2) EYVL N:o L 20, 26.1.1988, s. 28 LIITE "LIITE A YHDENMUKAISTETUT STANDARDIT Yhdenmukaistetut standardit, joiden mukaisia laitteiden on suojaustason mukaan oltava, ovat jäljempänä olevassa taulukossa tarkoitetut eurooppalaiset standardit. Tämän direktiivin mukaisesti laadittuja todistuksia kutsutaan "C-sukupolven todistuksiksi". Jokaisen tällaisen todistuksen sarjanumeron alussa on kirjain C. EUROOPPALAISET STANDARDIT (Laatinut Cenelec, 2 rue Bréderode, boîte postale 5, B-1000 Bruxelles) >TAULUKON PAIKKA> " LIITE B Muutokset direktiivin 82/130/ETY liitteeseen B Lisäys 1 RYHMÄN I RÄJÄHDYSVAARALLISTEN TILOJEN SÄHKÖLAITTEET YLEISET VAATIMUKSET (Eurooppalainen standardi EN 50014) Korvataan eurooppalaisen standardin EN 50014 muutoksessa 3 (joulukuu 1982) oleva 6.3.1 kohta seuraavasti: "6.3.1 Ryhmän I sähkölaitteet Muovimateriaaleista valmistetut kotelot, joiden poikkipinta-ala kaikissa suunnissa on suurempi kuin 100 cm², tai jotka sisältävät metalliosa, joiden kapasitanssi maan suhteen on epäsuotuisimmissa käytännön olosuhteissa suurempi kuin 3 pF, on suunniteltava siten, että tavanomaisissa käyttö-, huolto- ja puhdistusolosuhteissa sähköstaattisten varausten aiheuttaman syttymisen vaara vältetään. Tämä vaatimus täytetään: - joko sopivalla materiaalivalinnalla: tämän eurooppalaisen standardin 22.4.7.8 kohdassa annetun menetelmän mukaisesti mitattu eristysvastus ei saa ylittää arvoa: - 1 GÙ lämpötilassa 23 ± 2 °C ja ilman suhteellisen kosteuden ollessa 50 ± 5 %, tai - 100 GÙ äärimmäisissä sähkölaitteelle määritellyissä käytön lämpötila- ja kosteusolosuhteissa; todistusviitauksen jälkeen on tällöin sijoitettava 26.2.9 kohdassa esitetty merkki "÷"; - tai koolla, muodolla, yleisjärjestelyllä tai muulla suojaavalla menetelmällä. Vaarallisten sähkövarausten esiintymättömyys on siinä tapauksessa tarkastettava todellisilla syttymistesteillä ilma-metaaniseoksella, jossa on 8,5 ± 0,5 % metaania. Jos suunnittelulla ei voida välttää syttymisvaaraa, käytössä sovellettavista turvatoimenpiteistä on ilmoitettava varoituskyltissä." Lisäys 2 Poistetaan direktiivin 82/130/ETY liitteessä B oleva lisäys 2. Lisäys 3 Säilytetään direktiivin 82/130/ETY liitteessä B oleva lisäys 3 muuttumattomana. LIITE C RYHMÄN I RÄJÄHDYSVAARALLISTEN TILOJEN SÄHKÖLAITTEET I YHTEISÖN TUNNUSMERKKI >VIITTAUS KAAVIOON> II TARKASTUSTODISTUKSEN SOVELTAMISALAAN KUULUVIEN SÄHKÖLAITTEIDEN MERKITSEMINEN Jos sähkölaitetyypille, joka ei ole yhdenmukaistettujen standardien mukainen, on annettu 9 artiklassa säädetty tarkastustodistus, yhteisön tunnusmerkkiä on täydennettävä vähintään seuraavasti: 1 Tunnus "S", joka osoittaa, että se on tarkastustodistuksen soveltamisalaan kuuluva kaasupitoisiin kaivoksiin soveltuva sähkölaite. Tämän tunnuksen on oltava välittömästi yhteisön tunnusmerkin perässä jäljempänä esitetyn mukaisesti. 2 Tarkastustodistuksen antamisvuoden kaksi viimeistä numeroa. 3 Tarkastustodistuksen sarjanumero kyseisenä vuonna. 4 Sen tarkastuslaitoksen nimi tai tunnus, joka on hyväksytty antamaan todistus. 5 Valmistajan nimi tai tämän rekisteröity tavaramerkki. 6 Valmistajan tyyppitunniste. 7 Laitteen sarjanumero. 8 Jos testauslaitos pitää tarpeellisena viittausta erityisiin ehtoihin turvallista käyttöä varten, merkki "÷" on sijoitettava todistusviittauksen jälkeen. 9 Kaikki merkinnät, jotka tavallisesti vaaditaan sähkölaitteiden rakennetta koskevissa standardeissa. 10 Kaikki merkinnät, jotka todistuksia antamaan hyväksytty tarkastuslaitos katsoo tarpeellisiksi. >VIITTAUS KAAVIOON>